Pracujúca chudoba

Pracujúca chudoba je občianske združenie založené 13. júla 2016 v Bratislave, ktoré nadviazalo na činnosť rovnomennej stránky na sociálnej sieti Facebook vytvorenej 31. júla 2014. Združenie spoluzaložil a ako štatutárny orgán (predseda) ho vedie odborový funkcionár, bloger a komentátor Ing. Milan Kuruc (oficiálne od 11. augusta 2016).  Analytikom združenia je odborár, komentátor a publicista Ján Košč. Združenie sa zaoberá problematikou výšky miezd, pracovným prostredím, pracovným právom a jeho vymožiteľnosťou na Slovensku. Deklarovaným cieľom združenia je „pohnúť nízkymi mzdami [smerom nahor] a skvalitňovať pracovné prostredie na Slovensku“.

 Aktivity združenia 

Prierez aktivít podľa primárnych zdrojov združenia.

 Otvorenie debaty 
V prvom kroku z témy miezd pomohli urobiť verejnú tému. Dovtedy sa o mzdách medzi politikmi a vo verejnom priestore takmer vôbec nehovorilo. Politici riešili najmä podnikateľské prostredie a korupciu. Ale to, koľko Slováci zarábajú, či sa z toho dá dôstojne žiť a či nízke mzdy nedusia našu ekonomiku, nebola vôbec téma televíznych politických debát. 

To sa zmenilo potom, čo sme na makrodátach ukázali, že Slováci v porovnaní s výkonnosťou našej ekonomiky zarábajú neprimerane málo.

 Mzdy v inzerátoch 
V roku 2017 prišli s nápadom povinného zverejňovania miezd v inzerátoch. To sa podarilo zaviesť do slovenskej legislatívy a táto povinnosť platí od 1. mája 2018. Zamestnávateľ nesmie do zmluvy dať mzdu nižšiu, ako uviedol v inzeráte.

 Sloboda hovoriť o vlastnej mzde 
V roku 2018 prišli s nápadom zakázať zamestnávateľom dávať do zmlúv klauzulu, ktorá od zamestnancov požadovala zachovávať mlčanlivosť o vlastnej mzde. To sa podarilo zaviesť do legislatívy a tento zákaz platí od 1. januára 2019. Teraz už sa zamestnanci môžu slobodne baviť nielen o vlastnej mzde, odhaľovať tak platovú diskrimináciu a dožadovať sa nápravy, ale aj o pracovných podmienkach ako takých.

 Pracovné súdy bez poplatkov 
Členom združenia sa podarilo presvedčiť  politikov, že treba zrušiť poplatky v pracovnoprávnych sporoch. Odstránila sa tak finančná bariéra pre zamestnancov, aby sa mohli slobodne domáhať svojich práv. Návrh bol schválený na jeseň 2019 v parlamente a poplatky boli zrušené od 1. januára 2020.

 Iniciatíva Pracujúcej chudoby 
Pred parlamentnými voľbami, ktoré sa konali v roku 2020, prišli s komplexom ďalších návrhov a nápadov, ktoré je potrebné v odborných kruhoch domyslieť do dôsledkov a uviesť do života. Jedným z nich je komplexná reforma inšpektorátov práce.

Cieľom OZ Pracujúca chudoba je vybudovať na Slovensku dobré, kvalitné a civilizované pracovné prostredie, aby sa Slovákom v ich vlastnej krajine dobre pracovalo.

 Skracovanie pracovného času 
Ćlenovia združenia sa okrem ďalších tém venujú aj problematike skracovania pracovného času. Analytik združenia Ján Košč vypracoval publikáciu „Revolúcia pracovného času alebo mýty a fakty o jeho skracovaní“, kde dopodrobna rozpracoval problematiku z hľadiska histórie, aktuálneho stavu, ako ak dôvodov, prečo a ako skracovať pracovný čas na Slovensku. K tejto problematike sa uskutočnilo viacero rozhovorov a seminárov, na ktorých sa zúčastnil analytik združenia.

 Členovia združenia 
OZ Pracujúca chudoba má podľa vyjadrení jeho predstaviteľov 9 členov, no identita je verejne známa len u troch členov:

 Predseda združenia Ing. Milan Kuruc, absolvent Ekonomickej univerzity, bývalý IT-čkár, ktorý momentálne pracuje pre Odborový zväz ECHOZ;
 analytik združenia PhDr. Ján Košč, ekonomický analytik KOZ SR, občiansky aktivista a publicista (externý prispievateľ denníka SME, občasný prispievateľ aj v médiách Denník N, Pravda a Pole; autor množstva odborných článkov a publikácií);
 Mgr. Ján Ruman, PhD., politológ a odborný asistent Univerzity Pavla Jozefa Šafárika.

 Odborné publikácie, články a komentáre 
 Budúcnosť Európy: cesta k postkapitalizmu? (Milan Kuruc: Budúcnosť Európy je človek, Ján Košč: Budúcnosť pracovného trhu na Slovensku v kontexte demografických zmien a priemyslu 4.0),
 Politicko-ideologická inkonzistentnosť u Richarda Sulíka. In: Slavoj Žižek a kritika ideológie.  (Ján Ruman),
 Slovenské skúsenosti s neoliberalizmom alebo ako sa deformuje obraz socioekonomickej reality na Slovensku (Milan Kuruc: Apoštoli neoliberalizmu, Ján Košč: Ekonomické záujmy a alternatívna realita v slovenských médiách),
 Revolúcia pracovného času alebo mýty a fakty o jeho skracovaní. (Ján Košč),
 K problematike chudoby a sociálnej neistoty na Slovensku v 21. storočí (Ján Ruman: Vzostup prekarizovanej práce a zrod prekariátu, Ján Košč: „Silný“ sociálny štát na Slovensku?),
 Ľavicová politika na Slovensku pred, počas a po parlamentných voľbách 2020. In: Voľby 2019/2020 - Kam kráčaš demokracia, (Ján Košč),
 Politizácia odborov a odborárov. 1989-2019: 30 rokov zmien: Kam kráčaš demokracia, (Ján Košč),
 Ekonomika a Spoločnosť, (Ján Košč: Verejná doprava - zadarmo nie je zadarmo, Privatizácia - priateľ alebo nepriateľ?, Skracovanie pracovného času, Ekonomická demokracia, Dovoz pracovnej sily zo zahraničia, Dane a odvody)
 Ako reštartovať Slovensko (Ján Košč autor príspevku: Návrat sociálnej demokracie ku koreňom), 2022.
 Bariéry členstva v odboroch 3: stratégia budovania nových kapacít odborov v Slovenskej republike (Ján Košč garant a spoluautor publikácie), 2023.
 Možnosti nastavenia metodiky skúmania kvality zamestnaneckého prostredia na Slovensku (Ján Košč garant a spoluautor publikácie), 2023.
 Spravodlivá transformácia (Ján Košč, spoluautor publikácie), 2023.
 Spravodlivé, inovatívne a trvalo udržateľné Slovensko (Ján Košč, spoluautor publikácie), 2023.

Komentáre a blogy:
 Blog Milana Kuruca,
 Blog Jána Košča,
 Polemag - Milan Kuruc,
 Polemag - Ján Košč
 Denník Sme - Ján Košč
 Denník N - Ján Košč

 Referencie 

Kategória:Občianske združenia na Slovensku
Kategória:Organizácie založené v 2016